Χωρίς προηγούμενο είναι η απόφαση που έλαβε ο μητροολίτης Αιγιαλείας και Καλαβρύτων Αμβρόσιος. Κήρυξε διήμερο πένθος σήμερα, Δευτέρα, και αύριο, Τρίτη για την ψήφιση του συμφώνου συμβίωσης και οι καμπάνες των ναών της μητρόπολής του θα ηχούν πένθιμα στο μισάωρο 12:00 – 12:30.

Όπως αναφέρει το romfaia.gr, το Σάββατο ο κ. Αμβρόσιος κάλεσε στο Επισκοπείο τους προϊσταμένους των ιερών ναών της πόλεως του Αιγίου, για να συζητήσουν σχετικά με τις εξελίξεις που αφορούν την ψήφιση του νόμου γιά το σύμφωνο συμβιώσεως για τα ομόφυλα ζευγάρια.

Εξετάζοντας, λοιπόν, τρόπους αντίδρασης στην προσπάθεια της Πολιτείας «να νομιμοποιήσει ‘εναλλακτικές’ μορφές συμβιώσεως που υποσκάπτουν και υπονομεύουν τον παραδοσιακό θεσμό της οικογενείας, είναι αντίθετες με το θέλημα του Θεού και αναμένεται να δημιουργήσουν τεράστια ηθικά, εθνικά και κοινωνικά προβλήματα με την εφαρμογή τους» αποφάσισαν:

1. Οι καμπάνες των Ιερών Ναών της πόλης του Αιγίου, την Δευτέρα 21 και την Τρίτη 22 Δεκεμβρίου, ημέρα ψήφισης του νόμου, να χτυπήσουν πένθιμα από 12.00-12.30.

2. Να αναρτηθούν την Δευτέρα 21 Δεκεμβρίου πανό διαμαρτυρίας σε κεντρικά σημεία της πόλεως του Αιγίου.

Newsroom ΑΛΤΕΡ ΕΓΚΟ